Vita:Open 13

message: Azt szeretném kérdezni, hogy mi az elfogadott kronológiai sorrend a tornagyőzteseket illetően? Mert láttam már olyat is, hogy a régitől ment az újig, vagy olyat is, hogy az újtól a régiig. De ennél a tornánál a legszembetűnőbb, mert amíg az egyes győztesei 1993-tól indulnak a jelenbe, addig a párosoknál a legfrissebb győztes látható legfelül. Nagyon megköszönném, ha erre válaszolna valaki, mert akkor azt a metodikát követném, valamint az eddigi tornákat is átszerkeszteném, hogy valami egységes fazonja legyen a dolgoknak. Üdv.: Sczipo 2012. június 17., 19:52 (CEST)
Sajnos teljes az összevisszaság ebben a tekintetben. Én a magam részéről azt javaslom, felül legyenek az újabb győztesek, alul a régiek, mert az olvasók többsége szerintem az előbbiekre kíváncsi, s macerás a sok görgetés, ha fordítva van. Még egy apróság: az eredményben a kiskötőjeleket ajánlott nagyra javítani ("–"). Van rá egy módszer, ha érdekel, fél perces munka. --Regasterios vita 2012. június 18., 00:56 (CEST)
Rendben, én is így gondoltam, hogy az újabbaknak kellene felül lennie. A kötőjel javítást, akkor majd figyelni fogom, mi a titok? Elvileg a héten az ATP 250-es tornákat aktualizálni tudom (reményeim szerint). Sczipo vita 2012. június 18., 09:11 (CEST)
A fifikára a szerkesztőablak segédeszközei adnak lehetőséget. Nem tudom, ezekkel a dolgokkal mennyire vagy tisztában, elnézést, ha olyat írok le, amit eddig is tudtál. Szóval a szerkesztőablak fejlécében van egy „Haladó” felirattal ellátott eszköztár, azt le kell nyitni. A jobb felső sarokban ekkor láthatóvá válik egy kis ikon (papírlap, rajta nagyítóval és ceruzával), s ha arra kattintasz, megnyílik egy „Keresés és csere” című kisablak. Itt a felső sorba (a Word hasonló funkciójához hasonlóan) beírod pl. hogy 6- (tehát kiskötőjellel), alulra pedig amire cserélni akarod: 6–. Ezt megismétled a 7-, -6, -7 variációkkal, s már ki is van cserélve az összes kötőjel, köszönhetően a teniszmérkőzések jól behatárolható szetteredményeinek. Ez alól persze lehet kivétel, ha mondjuk 2–1-nél feladta valaki, vagy 10–8 lett a (döntő) játszma eredménye, de ilyen általában kevés akad, nem tart sokáig külön javítani. Arra persze figyelni kell, hogy a szövegben nincs-e olyan számsor, amit ezzel a módszerrel akaratlanul átjavítanál, de az ilyen szócikkekben nem szokott lenni. --Regasterios vita 2012. június 18., 10:41 (CEST)
Váó! Ez cseles. Köszönöm szépen, így egy fokkal egyszerűbb, mintha végigbogarászná az ember. És ilyenkor be kell pipálnom, hogy apró változtatás, és szövegbe beírni, hogy kötőjelek. Meg ha egy cikket frissítek, akkor ahhoz is hozzá kell írni. Még egy kérdésem lenne. A zászlóknál mennyire számít, hogy hogyan írjuk, mert 3 féle módot láttam eddig. 1. 3 betűs angol rövidítés (pl. HUN), 2. nemzetiség (pl.:magyar), 3. kiírva a teljes országnév (pl.: Magyarország). Vagy ez tök mindegy? - Én általában kiírom a teljes országnevet, azaz a 3. variációt alkalmazom, de ha van valami megszokott, akkor áttérek arra. Sczipo vita 2012. június 18., 11:34 (CEST)
Igen, ez apró változtatásnak számít, s a szerkesztési összefoglalót is javasolt kitölteni. Az általad alkalmazott variáció tökéletesen jó. Én is javítani szoktam az angol rövidítéseket, ezek az angol wikiről átemelt szócikkekben fordulnak elő, de ott van valami sablon, amelynek köszönhetően ha az egeret a zászló fölé viszed, kiírja a teljes országnevet. A magyarban ez nem működik, ezért szoktam én is átjavítani. Én gyakran írok „magyar”-t stb. is a játékosok nevénél (helyszíneknél nem), de inkább csak azért, mert az rövidebb, ám mint említettem, az országnév is tökéletes, hiszen a lényeg a magyarítás. --Regasterios vita 2012. június 18., 11:51 (CEST)
thread_title:  Kronológiai sorrend